मुझे लगता है अब रिबॉर्न मनीष की तस्वीरें मार्केट में बिकेंगी और उनके बेस्ट फॉलोअर निर्मुछे क्लीन शेव होकर नया रास्ता दिखाएँगे…

पृथ्वी गोले के भीतर एक छोटा सा जंबूद्वीप है जहां एक छोटे से राज्य के भीतर अवतरित रिबॉर्न मनीष के हिसाब से नया क़ानून बनेगा…

वहाँ नर्क जैसी कोई व्यवस्था नहीं होगी। स्वर्ग पाने की जद्दोजहद भी नहीं रहेगी। पाप का हिसाब नहीं होगा तो पुण्य कमाने की गुंजाइश ही नहीं रहेगी। ना मौलवी होगा, ना पंडित होंगे, ना पोप-पादरी जैसा कोई होगा!! तो फिर वे कैसे दिखेंगे, क्या पहनेंगे, क्या बोलेंगे अपनी पहचान के लिए…?

मैंने हमेशा माना है कि धर्म व्यक्ति व समाज को व्यवस्थित रखने का मार्ग है। अफ़सोस यही रहा कि इस हर बार संस्थागत धंधा बना लिया गया। 

जिसने भी कुछ नया कहा जिसका कहा लोगों को नया लगा उनके अनुयायी बनने लगे। अनुयायियों ने तस्वीरें टाँगना शुरू कर दिया। फिर श्रद्धा व्यक्त करने के तरीक़े बनने लगे। 

आशाराम की सभाओं में भीड़ राम रहीम की सभाओं में भीड़ या इसी तरह के वक्ताओं की सभाओं में उमड़ती भीड़ ने उन्हें अपना नया भगवान बना दिया… यह क्रम अनवरत चल रहा है।

फर्जी तरीक़े से बीमारी ठीक करता दिखा कर अनुयायी बनाने वाले धर्मांतरित करवाने की क्रिया में लीन हैं। पेड़ और प्रकृति पूजक आदिवासियों में वे संघर्ष का कारण बन रहे हैं। 

सवाल तो अनगिनत हैं पर यदि डर ना हो तो कोई धर्म नहीं चलेगा। डर की बुनियाद पर धर्म का दंड लिए हुए लोग ही पाखंड के रास्ते पैसा कमाने की जुगत में जुटे हैं।

फिर यह भी सवाल है कि यदि क़ानून ना होता तो पाखंड करने वाले नव धर्मनिर्माता जेल के सलाख़ों के पीछे क्यों होते? हर कोई धर्म को अपनी पकड़ और विस्तार के लिए संगठित होकर आगे बढ़ना चाहता है। कुछ लोग इसी राजनीतिक बिंदु पर अपनी मज़बूती तलाशते दिखते हैं। उनका यही धर्म है। हम मानें या ना मानें…

आपकी पोस्ट बेहतरीन है… प्वाइंट टू बी नोटेड बाई सम वन…
@RebornManish